Nafarroako Parlamentuko Mahaiak, 2023ko otsailaren 6an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Jorge Esparza Garrido jaunak aurkezturiko galdera, Lizarrako Gizarte Zerbitzuen Zentroa abian jartzeko Gizain fundazioan diren langileei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2023ko otsailaren 6an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Jorge Esparza Garridok, Legebiltzarraren Erregelamenduan ezarritakoaren babesean, galdera hauek aurkeztu ditu, idatziz erantzun dakizkion:

1.- Hasiera batean, zenbat pertsona subrogatu zituen Gizain Fundazioak Lizarrako Gizarte zerbitzuen zentroa abian jartzeko? Xehakatu datuak bermatutako prestazio bakoitzaren arabera (HNAT, GLT eta GIBLIT).

2.- Gaur egun, zenbat pertsona ari dira lanean Gizain Fundazioan Lizarrako Gizarte zerbitzuen zentroari lotuta? Xehakatu datuak bermatutako prestazio bakoitzaren arabera.

Iruñean, 2023ko otsailaren 2an

Foru parlamentaria: Jorge Esparza Garrido